**Σχέδιο πρακτικού για απόφαση συλλόγου διδασκόντων περί**

**μη μετάδοσης μαθημάτων από τις τάξεις του σχολείου**

Ο Σύλλογος διδασκόντων του …………………………. συνεδρίασε την …………………….. με θέμα τη δυνατότητα η σχολική μας μονάδα να παρέχει «σύγχρονη εξ αποστάσεως εκπαίδευση», απευθείας αναμετάδοση μαθήματος σε λειτουργούντα τμήματα και σε πραγματικό χρόνο από εκπαιδευτικό, με τη χρήση κατάλληλων μέσων τεχνολογίας, για τους απόντες μαθητές ή ταυτόχρονα για παρόντες και απόντες μαθητές.

Οι εκπαιδευτικοί του σχολείου δηλώνουν πως δε συμμετέχουν στην εφαρμογή της ΥΑ «ΦΕΚ 1859, αριθ. απόφασης 57233/Υ1, Σύγχρονη εξ αποστάσεως εκπαίδευση».

Δηλώνουμε την αντίθεση μας και δεν αποδεχόμαστε αυτή τη διαδικασία για εκπαιδευτικούς, παιδαγωγικούς, ψυχολογικούς και κοινωνικούς λόγους. Η διδασκαλία προϋποθέτει προσωπική επαφή, ψυχική επικοινωνία, κλίμα εμπιστοσύνης και ελευθερίας. Ζητούμενο κάθε φορά η δημοκρατική αλληλεπίδραση και η συνεργασία της ομάδας και όχι ο ακαδημαϊκός μονόλογος του δασκάλου ή οι παράλληλοι μονόλογοι των μαθητών. Η μετατροπή της διδασκαλίας σε υποβαθμισμένο θέαμα παροχής πληροφοριών και δεξιοτήτων εναντιώνεται στις μορφωτικές ανάγκες των παιδιών και τα εργασιακά δικαιώματα των εκπαιδευτικών Επιπλέον, δε θα επιτρέψουμε, και με τη δική μας συναίνεση, κάθε πιθανότητα παραβίασης των συνταγματικά κατοχυρωμένων προσωπικών δεδομένων μαθητών και εκπαιδευτικών .Θα υπερασπιστούμε τα δικαιώματα και την αξιοπρέπεια, και τη δική μας, και των μαθητών μας.

Ως εκ τούτου, ουδεµία διαδικασία που αφορά τη ΖΩΝΤΑΝΗ ΑΝΑΜΕΤΑΔΟΣΗ από τη σχολική τάξη δεν υλοποιείται στο σχολείο μας.

Σε περίπτωση που επιχειρηθεί η εφαρμογή της ,θα αρνηθούμε την υλοποίησή της κηρύσσοντας απεργία – αποχή, έχοντας τη συνδικαλιστική κάλυψη των συνδικαλιστικών μας οργάνων (ΟΛΜΕ (16/5/20, **απόφαση Γ.Σ. Γ΄ΕΛΜΕ**-**Θ** **12/5/2020 – απόφαση Γενικού Συμβουλίου ΑΔΕΔΥ20/05/2020)**